ROMANIA

JUDEŢUL MUREŞ

COMUNA ACĂŢARI

CONSILIUL LOCAL

**H O T Ă R Â R E A NR.61**

**din 16august 2023**

**privind aprobarea tarifelor pentru serviciul de transport public de persoane în regim de taxi, desfăşurat de posesorii de autorizaţii de taxi emise de Primăria comunei Acățari**

Consiliul local al comunei Acățari, judeţul Mureş întrunit în ședință ordinară,

* Expunerea de motive prezentată de către primarul comunei Acățari, precum şi raportul secretarului comunei Acățari, prin care se propune aprobarea tarifelor pentru serviciul de transport public de persoane în regim de taxi, desfăşurat de posesorii de autorizaţii de taxi emise de Primăria comunei Acățari
* Văzând avizul favorabil al Comisiei de specialitate din cadrul Consiliului Local al comunei Acățari;

Luând în considerare :

-prevederile art. 8 alin (3), lit. ”k”, din Legea serviciilor comunitare de utilități publice nr. 51/2006, republicată, cu modificările și completările ulterioare,

-art. 17 alin. (1), lit. ”m” din Legea nr. 92/2007 a serviciilor de transport public local, cu modificările și completările ulterioare,

-art. 35, art. 49 alin. (1) lit. ”i”, punctul ”2” din Legea nr. 38/2003 privind transportul în regim de taxi și în regim de închiriere, cu modificările și completările ulterioare, precum și ale art. 9 alin. (2), art. 10, art. 11, alin. (1), art. 13 alin. (1), art. 20 alin. (1) și a art. 43 din Norma metodologică de stabilire, ajustare sau modificare a tarifelor pentru serviciile de transport public local de persoane, bunuri ori mărfuri în regim de taxi, aprobată prin Ordinul Autorității Naționale de Reglementare pentru Serviciile Comunitare de Utilități Publice nr. 243/2007, cu modificările și completările ulterioare, ale

-Ordinului Ministrului internelor și reformei administrative nr. 356/2007 privind aprobarea Normelor metodologice pentru aplicarea prevederilor Legii nr. 38/2003 privind transportul în regim de taxi şi în regim de închiriere și ale

-Legea nr. 52/2003 privind transparenţa decizională în administraţia publică, republicată;

În temeiul art.196,alin.(1),lit.”a”, coroborat cu prevederile art.243,alin.(1),lit. ”a” din OUG nr.57/2019, privind Codul Administrativ, cu modificările și completările ulterioare,

H o t ă r â ș t e:

**Art. 1** Se aprobă taxa de eliberare al autorizației pentru executarea serviciului de transport

în regim de taxi şi de transport în regim de închiriere in valoare de 150 lei / autovehicul

**Art. 2**  Se aprobă taxa de eliberare al autorizației pentru executarea serviciului de transport

în regim de taxi şi de transport în regim de închiriere in valoare de 50 lei / operator – persoana juridică

**Art. 3 (1)** Se aprobă tariful de distanță maximal unic, pentru serviciile de transport public local de persoane în regim de taxi în comuna Acățari, pe timp de zi, stabilindu-se valoarea de 3,0 lei/km, inclusiv TVA.

**(2)** Tariful de distanță pe timp de noapte pentru serviciile de transport public local de persoane în regim de taxi în comuna Acățari, stabilindu-se valoarea de 3,5 lei/km, inclusiv TVA.

**(3)** Tariful de pornire va fi egal cu tariful de distanță maximal unic aprobat.

**(4)** Tariful orar de staționare exprimat în lei/oră se va determina astfel încât raportul dintre acesta și tariful de distanță maximal unic, exprimat în lei/km să fie egal cu 10, care este valoarea limită a vitezei de comutare, exprimată în Km/oră.

**(5)** Tariful stabilit pentru timp de zi (între orele 6,00 - 22,00) şi pentru timp de noapte (între orele 22,00 - 6,00).

**(6)** Stabilirea, modificarea şi actualizarea nivelului preţurilor şi a tarifelor pentru executarea serviciului de transport public de persoane, mărfuri şi bunuri în regim de taxi, respectiv de încărcare/descărcare, pe raza comunei Acățari, se vor realiza în conformitate cu normele metodologice elaborate de Autoritatea Naţională de Reglementare pentru Serviciile Comunitare de Utilităţi Publice (A.N.R.S.C.) şi la propunerea asociaţiilor reprezentative, cu aprobarea Consiliului Local.

**Art.4 (1)** Tarifele utilizate pe timp de zi și pe timp de noapte, de către transportatorii autorizați, care efectuează transport public local de persoane în regim de taxi, vor fi trecute într-o listă, afișată în interiorul taxiului, la vedere, astfel încât să poată fi consultată de către client, purtând obligatoriu ștampila Primăriei comunei Acățari. Modelul și dimensiunile listei, de tarife sunt prevăzute în **Anexa** la prezenta hotărâre.

**(2)** Pe portierele din faţă ale taxiului se aplică înscrisuri privind valorile tarifelor practicate pe timp de zi şi pe timp de noapte, astfel încât acestea să fie vizibile de la minimum 5 metri.

**Art. 5** Prezenta hotărâre poate fi atacată la instanţa de contencios administrativ competentă în termenul şi condiţiile Legii nr. 554/2004 privind contenciosul administrativ, cu modificările şi completările ulterioare;

**Art. 6** Prezenta Hotărâre se comunică prin grija secretarului:

- Primarului comunei Acățari;

- Instituţiei Prefectului Judeţul Mureș;

- Afişare publică;

Preşedinte de şedinţă,

Nagy Albert

Contrasemnează,

Secretar general,

Jozsa Ferenc

**Anexa nr.1 la HCL Nr. 61/2023**

**Lista tarifelor utilizate pe timp de zi și pe timp de noapte, de către transpostatorul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Tarif maxim** | **U.M.** | **De zi** | **De noapte** |
| **de pornire:** | Lei |  |  |
| **de distanţă:** | Lei/km |  |  |
| **de staţionare:** | Lei/oră  Lei/min |  |  |

**Lista va avea diametrul de 10x10 cm iar tarifele vor fi trecute cu font size de 14**

Preşedinte de şedinţă,

Nagy Albert

Contrasemnează,

Secretar general,

Jozsa Ferenc